**IL-2 Sturmovik** on 1C: Maddox Gamesin kehittämä ja Ubisoftin julkaisema lentosimulaattori, joka keskittyy itärintaman ilmataisteluihin toisen maailmansodan aikana. Pelin nimi tulee kuuluisasta neuvostoliittolaisesta maataistelukoneesta. Peli julkaistiin Microsoft Windowsille marraskuussa 2001. Julkaisun jälkeen simulaattoriin on kehitetty lukuisiä päivityksiä ja lisäosia, kuten vuonna 2003 julkaistu itsenäisesti toimiva jatko-osa *IL-2 Sturmovik: Forgotten Battles*.

Alkuperäisessä *IL-2 Sturmovikissa* pääsee lentämään yhteensä 31:llä viiden eri maan (Neuvostoliitto, Saksa, Yhdistynyt kuningaskunta, Ranska ja Yhdysvallat) lentokoneella. Sen lisäksi simulaattoriin kuuluu 40 ei-lennettävää lentokonetta. Pelin uusin painos on kaikki aikaisemmatkin lisälevyt sisältävä *IL2 Sturmovik 1946*. Siinä on koneita yhteensä 311, joista pelaajan lennettävissä on noin 230.

Liittoutuneiden lentokoneet
---------------------------

* Iljušin Il-2 (kymmenen versiota vuosilta 1941–1943)
* LaGG-3 (kaksi mallia vuosilta 1941–1943)
* Lavotškin La-5FN
* MiG-3 (kuusi versiota vuosilta 1941–1942)
* P-39 Airacobra (kolme versiota vuodelta 1942)
* Polikarpov I-16 (kaksi versiota vuodelta 1939)
* PZL P.11
* Jakovlev Jak-1 (kaksi versiota vuodelta 1941)
* Jakovlev Jak-7
* Jakovlev Jak-9 (viisi versiota vuosilta 1942–1943)
* Jakovlev Jak-3
* ((TB-3 Tupolev))

Saksalaisten lentokoneet
------------------------

* Messerschmitt Bf 109 (11 versiota vuosilta 1940–1944)
* Focke-Wulf Fw 190 (3 versiota vuosilta 1942–1944)
* Junkers Ju 87B-2 "Stuka"

Jatko-osat
----------

Vuonna 2003 pelille julkaistiin jatko-osa *IL-2 Sturmovik: Forgotten Battles*, joka lisäsi alkuperäiseen simulaattoriin paljon uusia lentokoneita. Jatko-osa keskittyi erityisesti vuosina 1941–1944 käytyyn jatkosotaan. Maaliskuussa 2004 julkaistu lisäosa *Ace Expansion Pack* lisäsi pääasiallisesti uusia lennettäviä lentokoneita.

Lokakuussa 2004 julkaistiin *Pacific Fighters* -lisäosa, joka ei tarvitse alkuperäistä *Forgotten Battlesiä* toimiakseen. *Pacific Fighters* laajentaa simulaattorin Tyynenmeren sotiin, lisäten Japanin ja Yhdysvaltain lentokoneita, lentotukialuksia ja sotalaivoja.

*Forgotten Battlesia* oli tarkoitus laajentaa useilla minilisäosilla, mutta vain yksi, *PE-2*, ilmestyi. Ubisoft julkaisi joulukuussa 2006 täydellisen IL-2 Sturmovik -kokoelman, joka sisältää kaikki peliin julkaistut viralliset lisäosat sekä uudet minilisäosat *Sturmoviks over Manchuria* ja *46*. Paketin nimi on *IL-2 Sturmovik 1946*. 

*1946*:n myötä kaikki lisäosat saatiin samaan pakettiin, joten moninpelaaminen myös selkeytyi. *PE-2* tuo mukanaan uusia tehtäviä ja nimensä mukaisesti Petljakov Pe-2 -koneen. *Sturmoviks over Manchuria* lisää peliin Japanin ja Neuvostoliiton välisiä ilmataisteluja ja tuo peliin muun muassa koneet Ki-27 ja IL-10. *46* puolestaan tuo peliin oman vaihtoehtohistorian, jossa sota jatkuu vielä vuonna 1946. Lisäosa lisää peliin useita suihkuhävittäjiä kuten saksalaiset Arado Ar 234 ja Focke-Wulf Ta 183 -koneet sekä venäläisen MiG-9-koneen. Yksi uutuus on saksalainen pystysuoraan nouseva ja laskeutuva Heinkel II "Lerche", joka on varustettu Ruhrstahl X-4-ilmasta-ilmaan-ohjuksilla.

Kaikki *IL-2 Sturmovik* -sarjan simulaattorit mahdollistavat moninpelin internetin kautta.

Ensimmäisen *IL-2 Sturmovikin* jälkeen julkaistu jatko-osa *Forgotten Battles* sekä lisäosat *Ace Expansion Pack* ja *Pacific Fighters* voidaan asentaa toimimaan yhdessä. Tällöin kaikkien lisäosien ja varsinaisen pelin lentokoneet, tehtävät ja sotakalusto ovat käytössä. Nettipelaamista varten tulee olla yleensä myös asennettu kaikki minilisäosat. 1946-kokoelman myötä *IL2 Sturmovik* -sarjan kokonaiskonemäärä on jo 347, joista pelaajan lennettävissä 256. Tosin lukuihin on laskettu koneiden kaikki versiot omana koneenaan, mutta silti uniikkien koneiden määrä nousee satoihin.

Peli on myös saanut myös *IL-2 Sturmovik: Birds of Prey* -nimisen jatko-osan, joka julkaistiin PlayStation 3:lle, Xbox 360:lle, PlayStation Portablelle ja Nintendo DS:lle sekä myöhemmin Windowsille nimellä *Wings of Prey*.

Nykyinen kehitys
----------------

Pelin nykyinen kehitys on siirtynyt täysin vapaaehtoiselle Daidalos Teamille, joka on tehnyt osittain päivityksen 4.09, ja kokonaan päivitykset versiosta 4.10 eteenpäin. Uudet päivitykset lisäävät yhä uutta sisältöä ja uusia lentokoneita peliin. Versio 4.13 julkaistiin tammikuussa 2017, eli yli 15 vuotta pelin alkuperäisen julkaisun jälkeen.

### Modaus

Pelin ympärille on kehittynyt runsaasti erilaisia modeja ja niihin keskittyneitä yhteisöjä. Nykyään modien tekeminen on sallittu myös pelin virallisen kehittäjän taholta. Modeilla voidaan esimerkiksi parantaa efektejä, tuoda peliin lisää koneita ja lisätä ohjaamoja jo pelissä oleviin koneisiin tehden ne lennettäviksi. Yksi suosituimmista modipaketeista on Ultrapack, johon on kerätty hyvin paljon erilaisia modeja. Ultrapack muun muassa tekee kaikki koneet lennettäviksi, ja siinä on mukana esimerkiksi MiG-15, MiG-17 ja F-86 Sabre mallinnetulla ohjusaseistuksella

Alla joitakin modaamattomassa vakioversiossa lennettäviä koneita lisäosien kera (FB+AEP+PF+1946).

### Liittoutuneiden lentokoneet

* Brewster Buffalo (kolme versiota)
* Curtiss-Wright CW-21
* Gloster J8 Gladiator
* Hawker Hurricane Mk. II (neljä mallia)
* Tupolev TB-3 4M (kolme versiota vuodelta 1933)
* Lavotškin La-5/7 (viisi mallia)
* Polikarpov I-15 bis
* Polikarpov I-153 (kaksi versiota vuodelta 1939)
* Polikarpov I-185 (kaksi versiota vuodelta 1942)
* P-38 Lightning (kolme versiota vuodelta 1943)
* P-47D Thunderbolt (neljä versiota vuodelta 1943)
* Curtiss P-40 (seitsemän versiota vuodelta 1941)
* P-80 Shooting Star
* P-39 Airacobra
* P-63D Kingcobra
* P-51 Mustang (viisi versiota vuodelta 1943)
* Supermarine Spitfire (16 versiota vuosilta 1941–1944)
* Hawker Tempest
* de Havilland Mosquito
* SBD Dauntless (v versiota)
* F4U Corsair (kuusi versiota)
* B-25J Mitchell
* A-20 Havoc (kaksi mallia)
* F6F Hellcat (kaksi versiota)
* F4F Wildcat (kolme versiota)
* Bristol Beaufighter

### Akselivaltojen lentokoneet

Messerschmitt Bf 109
* Avia B-534
* Heinkel He 111H (kaksi versiota)
* Heinkel He 162
* Henschel Hs 129
* Junkers Ju 88
* Messerschmitt Bf-109 (14 versiota)
* Messerschmitt Bf 110G
* Messerschmitt Me 163B
* Messerschmitt Me 262 (kolme versiota vuosilta 1943–1944)
* Horten Ho 229
* Dornier Do 335
* Focke-Wulf Ta 152 (kaksi versiota)
* Focke-Wulf Fw 190 (yhdeksän versiota)
* Fiat G.50 (+MC200, kolme mallia)
* Fiat CR.42
* Fokker D.XXI (kaksi versiota)
* Nakajima Ki-43 Hayabusa (neljä versiota)
* Nakajima Ki-84 (kolme versiota)
* Mitsubishi G4M1 Betty
* Mitsubishi Zero (kymmenen versiota vuosilta 1940–1945)
* Mitsubishi J2M
* Kawasaki Ki-61 (kolme versiota)
* Macchi Mc.200
* Macchi Mc.202 (kaksi versiota)
* Macchi Mc.205
* Kawasaki Ki-100
* Aichi D3A1 Val
* IAR 80 ja 81 (kolme versiota)
* Reggiane Re.2000
* Savoia-Marchetti SM.79

Lähteet
-------

Aiheesta muualla
----------------

* IL-2 Sturmovikin viralliset kotisivut
* IL-2 Sturmovikin virallinen keskustelupalsta
* Mission4Today Fanien ylläpitämä ohje- ja lataussivusto
* IL-2:n muokkaussivusto (Arkistoitu – Internet Archive)

*IL-2 Sturmovik* -pelisarja

|  |  |
| --- | --- |
| Ensimmäinen sarja | 
* IL-2 Sturmovik
* IL-2 Sturmovik: Forgotten Battles
* IL2 Sturmovik 1946
* IL-2 Sturmovik: Birds of Prey

 |
| Toinen sarja | *IL-2 Sturmovik: Cliffs of Dover* |
| Kolmas sarja | 
* IL-2 Sturmovik: Battle of Stalingrad
* IL-2 Sturmovik: Battle of Moscow
* IL-2 Sturmovik: Battle of Kuban
* IL-2 Sturmovik: Battle of Bodenplatte

 |